《宝安八景诗 其七 海月风帆》
明代·陈靖吉

海月岩前天接水，岩上临之若无地。舶棹清风商客来，江程千无片时至。

神飙吹送十幅蒲，惊鸥飞鹭为前驱。危樯过尽千复百，更无行踪流江湖。

作者简介：陈靖吉，东莞人。明太祖洪武初举文学，授广州府训导。好称诗，与何潜渊、罗泰同主东莞凤冈诗社。有《陈靖吉诗稿》。清康熙《东莞县志》卷一二有传。